O‘zini poyezd ostiga tashlagan ayolda ruhiy buzilish aniqlandi

Toshkent metropolitenining O‘zbekiston yo‘nalishidagi «Beruniy» metro bekatida poyezd ostiga o‘zini tashlagan ayol shaxsi aniqlandi.
Poytaxt metropolitenidan «Gazeta.uz"ga xabar qilishlaricha, M. A. da (1978 yilda tug‘ilgan) ruhiy buzilish aniqlangan.
Ayni paytda u Toshkent tibbiyot akademiyasining 2-klinikasi travmotologiya bo‘limida «bosh miyaning yopiq jarohati, miyaning chayqalib lat yeyishi, qorin sohasida yumshoq to‘qimalarning lat yeyishi kabi tashhislar bilan davolanmoqda.
Hodisa 19 mart kuni 18:58 da sodir bo‘ldi. U xalati va shippakdagi ayol poyezd tunneldan so‘nggi bekatga kirib kelayotgan vaqtda temir izlarga sakragan.
Xuddi shunga o‘xshash holat 23 fevral kuni 18:00 da Mirzo Ulug‘bek bekatida ham sodir bo‘lgan — 29 yoshli ayol o‘z joniga qasd qilishga uringan edi.